Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Demokraattisenaattori Menendez arvosteli musertavasti -
USA:n johdolla solmittua Iranin ydinohjelmasopimusta.
Menendez oli jo toinen demokraattilainsäätäjä, -
joka ilmoitti äänestävänsä sopimusta vastaan.
ISIS-järjestö julkaisi videon, jossa turkkilaisia kehotettiin kapinoimaan -
presidentti Erdoganin valtaa vastaan ja auttamaan Istanbulin valloituksessa.
Egyptin presidentti al-Sisi hyväksyi uuden terrorismin vastaisen lain -
tehostetussa pyrkimyksessä taistella lisääntyvää kapinallisuutta vastaan.
USA:n republikaanien presidenttiehdokas Mike Huckabee -
saapui Israeliin Lähi-idän vierailullaan.
Huckabee on harras kristitty -
ja yksi republikaanien yli kymmenestä presidenttiehdokkaasta.
Hän aloitti kiertueensa Shilon juutalaisasutuksesta, -
missä hän julisti horjumatonta tukeaan Israelille.
Mitä suunnittelette niin sanotuille territorioille?
Minä tunnustan Juudean ja Samarian kuuluvan Israeliin.
Uskon, että on tärkeintä ymmärtää, että Juudeassa ja Samariassa -
asuu enemmän juutalaisia kuin monet tajuavatkaan.
Määrä on merkittävä.
Alue on tärkeä osa Israelin turvallisuutta.
En ole lainkaan huolissani, -
meninpä mihin tahansa osaan Juudeaa ja Samariaa.
Arkansasin entinen kuvernööri sai viime kuussa kritiikkiä kommenteista, -
joissa hän torjui Iranin ja maailman- valtojen ydinohjelmasopimuksen.
Hän sanoi, että presidentti Obama marssittaa israelilaiset "uuninsuulle" -
viitaten natsien kaasukammioihin, joissa tapettiin miljoonia juutalaisia.
Iranilaiset nostivat esiin holokaustin kuvakielen ja itse sen sanan.
He kertoivat kehittäneensä ohjuksia, jotka vievät Israelin holokaustiin.
Säännöllisesti Israelin viranomaiset muistuttavat israelilaisia -
ja maailmaa siitä, että Iranin tavoite on pyyhkiä Israel pois kartalta.
Amerikkalaisena olen huolissani Iranin 36 vuotta vanhasta uhkauksesta: -
siitä, että se tuo kuoleman USA:han.
Sitä he huusivat myös neuvottelujen aikana.
Sopimus uhkaa Israelin selviytymistä. Israel on vaatinut USA:n lainsäätäjiä -
torjumaan sopimuksen, koska se avaisi Iranille tien ydinaseeseen.
Demokraattisenaattori Menendez arvosteli musertavasti -
USA:n johdolla solmittua ydinohjelmasopimusta.
Menendez oli jo toinen presidentti Obaman oman puolueen lainsäätäjä, -
joka ilmoitti äänestävänsä sopimusta vastaan.
Luulimme, että sopimus olisi vähennys vähennystä vastaan.
Iran vähentää infrastruktuuriaan, me pakotteita.
Nyt näyttää siltä, että me vähennämme pakotteita, -
mutta Iran vain rajoittaa ydinasevalmiuttaan, ei lakkauta sitä.
Mitä me saamme? Hälytyskellon, jos he päättävät rikkoa sitoumustaan, -
ja tarkastusjärjestelmän todentamaan sen, että he pitävät sanansa.
Se on minusta kaukana lakkautuksesta.
Puheessaan vahva Israelin tukija Menendez antoi -
yksityiskohtaisen, teknisen analyysin sopimuksesta.
Menendez huomautti, että Obaman virkakaudella hän on pääasiassa -
tukenut Obamaa useimmissa uudistuksista ja pääaloitteista.
Menendez on tosin kyseenalaistanut Obaman uhkauksen -
ryhtyä sotatoimiin Irania vastaan, jos se alkaisi valmistaa ydinpommia.
Minulla on monia huolia sopimuksesta, mutta suurin on se, -
ettei Irania vaadita purkamaan ydininfrastruktuuriaan.
Se vain varastoidaan 10 vuodeksi.
Yhtäkään sentrifugia ei tuhota.
Israelille pitäisi antaa keinot käsitellä Iranin uhka omin päin -
jos Iran nopeuttaa ydinohjelmaansa, ja kumota Iranin käsitys, -
että oma uhkauksemme käyttää voimaa ei ole uskottava.
Meidän pitäisi tehdä selväksi, että tahdomme oikean sopimuksen.
Sellaista sopimusta, joka vain viivyttää väistämätöntä, me emme solmi.
Olen tutkinut omaa sieluani, -
ja omistautuminen periaatteille voi jälleen johtaa minut epäsuosioon.
Mutta jos Iran saa ydinaseen, siinä ei ole minun nimeäni.
Äänestän sopimuksen hylkäämisen -
ja tarvittaessa veton kumoamisen puolesta.
Ylä- ja alahuone äänestävät 17.9. mennessä hylkäyspäätöslauselmasta,-
jolla republikaanit yrittävät estää ydinohjelmasopimuksen.
ISIS julkaisi videon, jossa turkkilaisia kehotettiin kapinoimaan -
presidentti Erdoganin valtaa vastaan ja auttamaan Istanbulin valloituksessa.
ISIS-militantti syytti turkiksi Erdogania Turkin myymisestä -
ristiretkeläisille ja ateistiselle Kurdistanin työväenpuolueelle (PKK) -
sekä tukikohtien antamisesta ristiretkeläisten ja USA:n käyttöön -
vain pitääkseen virkansa.
Turkkilaiset: aikaa hukkaamatta teidän pitää vastustaa kapinalla -
ateisteja, ristiretkeläisiä ja vääräuskoisia, -
jotka ovat tehneet teistä risti- retkeläisten orjia ja taistelutovereita.
Syleillään Allahin tietä Abu Bakr al-Baghdadin käskyjen mukaan.
Hän on profeettamme esi-isien jälkeläinen.
Vallatkaamme Istanbul, -
jonka petturi Erdogan yrittää luovuttaa ristiretkeläisten käsiin.
Kesäkuussa ääri-islamilainen ISIS perusti turkinkielisen lehden, -
jonka etusivulla oli otsikko "Konstantinopolin valloitus".
Siinä kehotettiin ryhtymään Istanbulin uuteen islamilaiseen valloitukseen.
Turkki suostui heinäkuussa avaamaan strategiset tukikohdat -
USA:n johtamalle liittoumalle. Turkki oli ollut vuosikausia haluton -
ottamaan etulinjan asemaa rajoilla olevia islamisteja vastaan.
Turkki teki myös kolme ilmaiskua ISISin kohteisiin Syyriassa.
Tuhansia on pidätetty kampanjassa, jota pääministeri Davutoglu kutsuu -
"synkronoiduksi sodaksi terrorismia vastaan".
Suurimmassa osassa Turkin iskuista kohteena ovat olleet kurdimilitantit.
Aiemmin tällä viikolla USA teki ensimmäisen miehitetyn ilmaiskun -
ISISin kohteita vastaan Etelä-Turkin Incirlik-lentotukikohdasta.
Viranomaisten mukaan iskuja lisätään, kun liittouman joukot on sijoitettu.
Egyptin presidentti al-Sisi hyväksyi uuden terrorismin vastaisen lain, -
sillä kapinalliset ovat kaksi vuotta yrittäneet kaataa hänen hallituksensa.
Uudet tuomioistuimet valvovat erilaisten terroririkosten tuomioita.
Tuomiot vaihtelevat viidestä vuodesta kuolemantuomioon.
Uusi laki suojelee seuraamuksilta sen toimeenpanijoita armeijaa ja poliisia, -
jos nämä käyttävät voimaa tehtävissään.
Egyptissä väkivaltainen kapinallisuus on lisääntynyt Pohjois-Siinailla, -
jonka aktiivisin ryhmä on vannonut uskollisuutta -
ISISin johtajalle Abu Bakr al-Baghdadille.
Myös Kairossa ja muissa kaupungeissa on koettu iskuja.
Kapinassa on kuollut satoja sotilaita ja poliiseja.
Kapina on voimistunut sen jälkeen kun armeijan päällikkö al-Sisi -
syrjäytti vallasta vuonna 2013 entisen presidentin, islamistisen Mursin.
Mursi oli yrittänyt saada lisää valtaa turvaamaan hänen valtansa vuosiksi.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen